|  |  |  |  |
| --- | --- | --- | --- |
|  | | Kommuneqarfik sermersooq  Forvaltningen for Børn, Familie og Skole  Daginstitutionsafdelingen | Ulloq / Dato: 04-04-2014    J. nr.    Qup. / Side 1 / 1 |
|  | | | | |
| meddelelse | | | | |
| Til: | Informationsafdeling | | |
| Vedr.: | Pressemeddelelse - ændring af opskrivningsregler. | | |

De gældende regler om opskrivning på venteliste til en daginstitutionsplads, ved graviditetens start, har medført, at der er børn på ventelisten som er for små til at starte i en vuggestue. Dette giver et skævt billede af den reelle venteliste. Derudover gør det nuværende system det, at når barnet fødes, ændres status på ventelisten, hvorfor mange borgeres placering på ventelisten ændres. Dette kan være svært at gennemskue for den enkelte borger, hvorfor det medfører en del henvendelser til administrationen.

Derudover medfører de gældende opskrivningsregler, at alt for mange borgere har en foretrukken daginstitution de er skrevet op til, og derfor ikke ønsker at modtage en ledig plads i en anden daginstitution i nærområdet eller ved forældres arbejdsplads.

På baggrund af ovenstående har kommunen besluttet at ændre opskrivningsreglerne til daginstitutionspladser. Formålet er bl.a. at opnå en bedre service i forhold til borgerens forståelse af deres placering på ventelisten og en mere effektiv indskrivning til en ledig daginstitutionsplads.

Ændringerne er følgende:

*A. Opskrivning til ventelisten kan tidligst ske den måned barnet bliver 3 måneder gammel.*

*B. Ved opskrivning skal forældre vælge 1 område af 5 områder ud fra nedenfor kriterier:*

* + *Institutionsplads ud fra bopælsområde*
  + *Institutionsplads ud fra arbejdspladsens område*

Der er 5 opskrivningsområder i Nuuk, Nuussuaq og Qinngorput, hvor alle områder har vuggestuer, børnehaver, fritidshjem og skolepasninger.

For nærmere information om hvilke institutioner områderne indebærer kan man henvende sig til Borgerservice.

Ændringerne gælder fra 1. juni 2014 for hele kommunen, dog gælder B. kun for Nuuk by.

For de borgere som allerede er opskrevet på ventelisten til en daginstitutionsplads, vil ændringerne ikke påvirke placeringen på ventelisten.

Daginstitutionsafdelingen